Садъ

**«Садъ»** () — беларускі музычны гурт зь Берасьця, створаны ў 1990 року. Выконвае песьні па-расейску.

## Мінуўшчына
Дэбютны альбом («Меланхолия») гурту ў складзе Ўладзімера Серафімава, Віталя Кунца, Анатоля Харытонава быў запісаны ў 1990 року. Пасьля гэтага гурт атрымаў запрашэньне на магілёўскі фэст «Будь спок!»-1991, сярод удзельнікаў якога быў і «Нейро Дюбель». Паводле згадак аднаго з арганізатараў фэсту Юрыя Раманава, «Садъ» стаў тады галоўным правалам «Будь спока!» з прычыны адсутнасьці клявішных, драм-машынкі і гуку астатніх інструмэнтаў удзельнікаў гурту

На той жа студыі ў Берасьцейскім пэдагагічным інстытуце былі запісаныя яшчэ два неафіцыйныя альбомы («Вивисекция» і «Садъ и змей»). Афіцыйна песьні тых гадоў былі перавыдадзеныя пазьней у альбоме пад назвай «Меланхоличный садъизм», хоць часта рокам ягонага выхаду пазначаецца 1990.

У 1995 року на студыі «Грын-Хаўс» у Берасьцейскім парку імя Першага траўня былі запісаныя альбомы «Помойка» і «Чай хана…».

У 1996 року да гурту далучыўся Аляксей Казлоў. У наступным року на фірме «Вігма» выдадзеная кампакт-касэта «Мы пред врагом не спустили».

У 1998 року гурт узяў удзел ва ўсерасейскім рок-фэсьце «» (Кунгур), дзе заняў першае месца з 226 удзельнікаў. Запісаны альбом «С котом по эту сторону окна». Склад «Саду» папоўніла Марына Карпук.

У 1999 замест Аляксея Казлова зьявіўся Аляксандар Катовіч. Выдадзены альбом «Зоосадъ».

У 2000 запісаны альбом «Перекурчик в деревенском кабаре».

У 2004 у Расеі выйшаў чарговы альбом «Паутинка в небо», які атрымаў перавыданьне і шырокае прызнаньне. Гурт пачаў зьяўляцца на радыё і тэлебачаньні, на песьні альбому былі зьнятыя кліпы. Цераз год у Маскве пачалося перавыданьне ўсяе дыскаграфіі «Саду», выдадзены канцэртны альбом «Да пришли вы все…».

У 2008 року гурт «Садъ» узяў удзел у фэсьце «Рок-каранацыя» ў Маладэчне.

У 2011 року выйшаў альбом «Баллада о гордом рыцаре», у 2012 — альбом «Чистый керосинъ».

У ліпені 2017 року быў прэзэнтаваны альбом «Абсентъ». У 2019 выйшаў альбом «Ещё раз про любовь».

## Стыль
Музычны стыль гурту адныя крытыкі называюць сумесьсю гранжу, фолку і рэгі, іншыя ж чуюць у музыцы «Саду» элемэнты панку, арт-року, джазу і савецкай эстрады, трэція лічаць, што стыль гурту ўнікальны і не падддаецца азначэньню. Паводле вызначэньня саміх удзельнікаў гурту, іхні стыль музыкі завецца «этнепанк» (ад  — гэта ня панк). На канцэртах удзельнікі гурты задзейнічаюць гітару, бас, акардэон, флейту, ударныя. Падчас запісу альбомаў да іх могуць дадавацца скрыпка, віялянчэль, бонгі, тамбурын, балалайка, труба, гелікон і саксафон.

## Склад
* Уладзімер Серафімаў — музыка, тэксты, гітара, сьпеў
* Аляксандар Катовіч — акардэон
* Натальля Руцкая — скрыпка
* Вадзім Карпук — валторна
* Аляксей Кузьняцоў — бубны
* Андрэй Бобрык — бас-гітара

### Былыя ўдзельнікі
* Аляксей Казлоў — акардэон, трамбон
* Анатоль Харытонаў — бас-гітара, клявішныя, аранжыраваньне, гукарэжысура
* Віталь Кунц — бубны
* Марына Карпук — флейта

## Дыскаграфія
* «Меланхолия» (1990)
* «Вивисекция» (1990)
* «Садъ и змей» (1990)
* «МеланхоЛИЧНЫЙ САДЪизм» (1992)
* «Помойка» (1995)
* «Чай хана…» (1996)
* «Мы пред врагом не спустили» (1997)
* «С котом по эту сторону окна» (1998)
* «Зоосадъ» (1999)
* «Перекурчик в деревенском кабаре» (2000)
* «Лучшие Садъовые песни (2002)»
* «Паутинка в небо» (2004)
* «Да пришли вы все…» (2005, канцэртны запіс)
* «МеланхоЛИЧНЫЙ САДЪизм» (2006)
* «Билетик» («Слон на ромашке», 2009)
* «Баллада о гордом рыцаре» (2011)
* «Чистый керосинъ» (2012)
* «Лучшие Садъовые песни (2012)»
* «Опусы от Леща Васи» (2014)
* «Абсентъ» (2017)
* «Ещё раз про любовь» (2019)

## Крыніцы і заўвагі

## Літаратура
* 

## Вонкавыя спасылкі
* 
* Афіцыйная суполка Укантакце
* Музыка гурту

Катэгорыя:Беларускія рок-гурты
Катэгорыя:Музычныя гурты, якія зьявіліся ў 1990 годзе